Afrikaanse Taalmonument - Wikipedia

# Afrikaanse Taalmonument

### vanuit Wikipedia, die vrye ensiklopedie.

Obeliske van die monument in Paarl
Gedenkplaat met die twee sitate van digters in Afrikaans
Die pad na die monument.

Die Afrikaanse Taalmonument is die enige monument in die wêreld wat aan 'n taal gewy is. Dit is gebou op 'n heuwel bokant Paarl in die Wes-Kaap-provinsie van Suid-Afrika. Die monument, wat in 1975 voltooi is, herdenk die eeufees van die gebruik van Afrikaanse as 'n selfstandige taal naas Nederlands. Die monument bestaan uit verskillende groter wordende strukture van 'n konvekse en konkawe aard, wat die invloede van verskillende ander tale en kulture, asook politieke ontwikkelings in Suid-Afrika, op Afrikaans simboliseer:

- Heldere Weste - die Europese oorsprong van die taal
- Magiese Afrika - Afrika-invloede op die taal
- Brug - tussen Europa en Afrika
- Afrikaans – die taal self
- Republiek – uitgeroep in 1961
- Die Maleise taal en kultuur

Op 'n groot inskripsie by die ingang, is twee sitate van prominente digters in die Afrikaanse taal gebeitel:

- Afrikaans is die taal wat vir Wes-Europa en Afrika verbind... Dit vorm 'n brug tussen die groot helder Weste en die magiese Afrika... En wat daar groots aan hulle vereniging kan ontspruit – dit is miskien wat vir Afrikaans voorlê om te ontdek. Maar wat ons nooit moet vergeet nie, is dat hierdie verandering van land en landskap as't ware aan die nuwe wordende taal geslyp, geknee, gebrei het... En so het Afrikaans in staat geword om hierdie nuwe land uit te sê... Ons taak lê in die gebruik wat ons maak en sal maak van hierdie glansende werktuig... -- N.P. van Wyk Louw

- As ons nou hier in die saal af 'n ry pale sou plant, tien pale, om die laaste tien jaar voor te stel, en aan elke paal 'n merk sou maak op 'n hoogte van die vloer af ooreenkomende met die betreklike skryfgebruik van Afrikaans in die respektiewe jaartal, en 'n streep deur die merke trek van die eerste af hier naby die vloer tot by die laaste daar anderkant teen die solder, dan sou die streep 'n snel stygende boog beskryf, nie net vinnig opgaande nie, maar opgaande na 'n vinnig vermeerderende rede. Laat ons nou in ons verbeelding die boog verleng vir die tien komende jare van nou af. Sien u menere waar die punt sal wees, daar buite in die bloue lug hoog oor Bloemfontein, in die jaar 1924. -- C.J. Langenhoven

Die sin "DIT IS ONS ERNS" staan op die pad na die monument.

## [wysig] Gallery

Ontsluit van "http://af.wikipedia.org../../../a/f/r/Afrikaanse_Taalmonument_67e6.html"

Kategorieë: Afrikaans | Monumente | Wes-Kaap

##### Views

- Artikel
- Bespreking
- Huidige wysiging

##### Soek

##### Ander tale

- Deutsch
- English
- Français
- Bahasa Indonesia
- Basa Jawa
- Bahasa Melayu
- Nederlands
- Polski
- Simple English
- Basa Sunda